สวัสดีค่ะ พอดีเป็นโรคซึมเศร้า+ไบโพล่า ปกติทาน sertraline 1 เม็ดก่อนนอน และ depakine 1 เม็ดก่อนนอน แต่ล่าสุดเมื่อวานไปตามนัดปกติ ให้ยามาเพิ่มอีก 1 ชนิดคือ valparin 200 ทาน 2 เม็ดหลังอาหารเช้าอยากทราบว่าตัว valparin 200 คือยาอะไรคะ? จัดอยู่ในกลุ่มเดียวกับ depakine ไหมคะ?
สวัสดีค่ะ mimi sosoยา valparin หรือชื่อสามัญว่ายา Valproic Acid เป็นยาที่ใช้บรรเทาอาการโรคลมชัก ที่นอกจากใช้รักษาภาวะชักยังสามารถใช้รักษาความผิดปกติทางอารมณ์ ในผู้ป่วยโรคไบโพลาร์ และป้องกันอาการปวดหัวไมเกรน โดยกลไกของยาจะช่วยปรับสมดุลของสารเคมีในสมองให้อยู่ในระดับปกติยา depakin ก็เป็นชื่อการค้าของ valproic acid เหมือนกัน สรุปแล้วยา valparin 200 และยา depakin เป็นยาชนิดเดียวกัน ไม่แน่ใจว่าแพทย์ได้หยุดยาตัว depakin ไปหรือไม่ ซึ่งเข้าใจว่าน่าจะต้องหยุด เพราะเป็นยาชนิดเดียวกับ valparin ค่ะ แนะนำการสอบถามกับแพทย์และเภสัชกรที่ดูแลอยู่โดยตรงอีกครั้ง